《秋夜与修公谈禅步投赠元韵酬答》
明代·邓云霄

谈禅深夜换更筹，支许从来得并游。水月空门无色相，江山僧腊自春秋。

行携短杖归西土，不用馀钱买沃洲。半偈片言同了了，谁云高论莫能酬？

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。